UN In Myanmar Mipi Hrang Thiltha Tuk A Tawlrelmi Cu ASEAN In Dokalhnak Ca An Kuat – Vapual Auaw\nMyanmar ram buainak ah UN cu amai hna bangin theitawk tan a la rero ve ih ralthuam hmangin cangvai lo hman sehla Myanmar ram buainak tifel dingah a phunphun in tan an suah.\nUN In ralthuam hmangin ram buainak a relfel timi cu theih ding a vang zetih a rel ten relpi in remnak a rak tuahpi rero sawn a si. Cumi ah relpi an theih lo asile cozah hersuak thei lo dingin a phunphun hremnak an pe. Tukhalah UN cun UN member sungih um ram zate cu Myanmar ralkap hnenah ralthuam zuar nawn lo dingin kham thluh a tumih anmah te thurelnak ah ram 48 in an lungkim zo nan, ASEAN ngaih dan kan hngak hrih dingih kan relpi ta ding tiah thusuah lo cun an rak um.\nLatvia UN Palai Seorg Sparberi\nCumi cu ASIAN lamin an rak theih tikah Myanmar ralkap hnenih ralthuam zuar kham thluh ding cu an duh lo thu, rem an tilo cu ca an kuat. ASIAN in UN hnenih ca an kuatmi cu Latvia UN Palai Seorg Sparberi in TV thuthang hmangin leitlun theih ah a rel darhmi a si. Cumi thuhla thawn pehpar aw in ASEAN hruaitu pawl cu media picang zetzet in an be rero nan, ziangthu hman an rel duh hrih lo.\nCumen siloin ziangruangah Myanmar ralkap hnenah ralthuam zuar kham thluh ding an duh lo, ziangmi si an duhlonak san bik timi khal ASEAN cun relfiangnak an nei cuang lo ih an duh lo, an dokalh thu cu UN ah ca an kuatmi a si. ASEAN pawlkom ah ram 10 an tel ih Myanmar tel loin ram 9 lungkim ih ca kan lo kuatmi a si tiah a ti bet. ASEAN pawlkom ahcun Brunei , Cambodia , Indonesia , Laos , Malaysia , Myanmar , Philippines , Singapore , Thailand le Vietnam pawl an tel.\nKan dung thla lamah Myanmar ralbawi Min Aung Hlaing tel in Myanmar ram buainak cu ASEAN in an rak rel zo ih remnak 5 an tuah. Remnak an tuahmi lakin ASEAN Myanmar palai kan ruat ding an timi cu tuini tiang an ruat hrih lo ,ASIAN mithiam khal Myanmar ah an lut hrih lo. Cubet ah ralbawi Min Aung Hlaing cun Myanmar mipi an daih felfai lawngah ASEAN mithiam pawl cu Myanmar ah luh sian fang an si ding tiah a rak rel zo a si.\nMyanmar Ralkap In Model Lemcangthiam Cu Lamzin Ah Mawtaw In An Pah That


Ralkap Ruangah An Fanu Duatte A Thi, Hringtu A Pa An Kai – Meifar\nJune 19 zanlam ah Shan State, Kyaingtong khua ih um pacang kum 30 mi Ko Than Soe Aung in a fanute lam a lengpi. Bike thawn lam an leng ih a fanu cu a kut khatlam in a pom ih a kut khatlam in bike a mawng.\nA fanu cu kum 1 le thla 6 mi a si ih a hmin cu Ma Moe Thandar Aung a si. Cutik laiah an khualal telin ralkap pawl cu motor 3 in khuasung an rak fangkual ve.\nSufumar vengsung ah an tongaw thutthi ih ralkap pawlin an dum, ralkap in “Thusut dingin kan dingter ih a ding duh lo ruangah kan dum” an ti. Napin motor in an pah ih an accident-nak ah a fanu cu a thi.\nBike par ihsin a tlaknak ah tlakrawh ah a lu ava sawh aw ngah ih hliam nazet a tuar. Siizung ah an tlanpi nan a lu hliamhma tuar loin a thi, a pa Ko Than Soe Aung cu hliam malte lawng a tuar.\nRalkap pawlin Ko Than Soe Aung cu ralkap motor pah le accident thubuai orhter in an kai. Asinan, a fanu ruang vuinak ah ava telter lawk ih an vuiliam hnuah an kai. Sualnak nei lo, a fanu a thih hnuah an kai thotho cu ziangtlukin a tuar har ding.\nPhilippines President In Covid-19 Sii Dawt Lo Pawl Cu ‘Thawng Ka Lo Thlak Ding’ A Ti


Leitlun Thuthangca Thabik Na Thei Zo Maw? - Chinland Today Media\nJuly 13, 2009 4:52 pm·0 comments\nTOI | July 13, 2009–New Delhi\nLeitlun Mirang website/online thuthangca thabik hrilnak ahcun “The Time of India” in pakhatnak a lak ta riai aw.\nThuthangca thabik hriltu Comscore pawl cun TOI hi kan dung May thla ah 159 million lenglo in an thlir tin a phuang. The Time of India thuthangca tawlreltu pawl khalin an lungawinak nasa takin an langter ih hleiah an website (timesofindia.com) khal thlirtu hrangah cak sinsin ih luh theinak dingah tin an zuamzia mipi siartu pawl hnenah theiternak an nei bet.\nThuthangca zohdiktu Comscore pawl cun leitlun thuthangca thabik pawl cu timeofindia.com 159 million, New York Time, Sun, Washington post, Daily and USA Today website pawl hi a langsarbik hleiah a thabik tin an phuang bet.\nHi leitlun website thuthangca thabik pa(5) an hril suak mi [ timesofindia.com (159 mllion), the sun.co.uk.(142m), nytimews.com (124m) dailymail.co.uk (73m), le washinton.com (61m)] pawl lakah TIO cun thlirtu neitambik a si ih hleiah leitlun Mirangca ih thuthangca suahmi ah zuar tambik, khawngtambik tin leitlun thuthangca le cabu lam ih tuanvoneitu pawl cun an phuang a si.\nJulia Roberts Hindu Biaknak Ah A Let Aw!\nNauhak Ralkap Tuanter Thu Ah U.N. Team Pawl Cun Kawlram An Feh Ding


Puithiam In Nau Thlaknak Siizung Ah Thla Ava Cam Ih An Rak Kai – Meifar\nPuithiam In Nau Thlaknak Siizung Ah Thla Ava Cam Ih An Rak Kai\nJune 12, 2021 admin Leitlun 0\nLeitlun ramdang dangah nau thlak an siang rero zo, cuti rualrual in nau thlak cu a ṭha lo tin rak dodaltu pawlkom khal an um.\nJune 5 sun ah puithiam kum 51 mi Fr. Fidelis Moscinski le a kuthnuai nunau 3 cu Ohio khawpi ih nau thlaknak siizung sungah an va lut. Nunau 3 in siizung sungih um nau thlak tum pawl hnenah nau thlak a ṭha lo thu ngannak card te an zem vivo.\nFr. Fidelis Moscinski cu thlacamnak anei ih siizung hnaṭuantu pawlin suak dingin an ti, an suak duh lo asilen palik kan ko ding an ti. An suak duh cuang lo ruangah palik pawl an ko ih an zaten an kai.\nMi ramsung ah daan lo ih lut timi thubuai an orhter ih thiam lo an co asilen thlakhat sung thawng an tla ding. Red Rose Rescue pawlkom ih um an si ih siizung hmaiah duhphorhnak an rak nei ṭheu.\nRed Rose Rescue in “Tuisun ih kan rawngbawlnak Cuyahoga Falls, Ohio. Mithatnak innpi ah rawngbawlnak kan va nei ih kan rawngbawlpi 4 an kai. An suah lohli theinak dingah thlacamnak in rak bawm cio uh’ tin an tarlang.\nRalkap In Baptist Church Hmin Ih Mibawmtu An Kap That


YouTuber Jake Paul in Conor McGregor a Ngair | Falam Online Media\nNovember 28, Mike Tyson le Roy Jones Jr boxing thongaw ṭum, main card ih telve YouTuber Jake Paul cun MMA star Conor McGregor a ngair.\nJake Paul cu Mike Tyson le Roy Jones Jr sualaw ṭum ah NBA player Nate Robinson thawn an sualaw ih Jake Paul in a knockout.\nNate Robinson thawn an sualaw hnu ah BT Sport in hmaton thusutnak a nei ih Jake Paul cun “Training nasa zetih ka neihnak hi kum 1-2 a kim zo. Boxing khawvel hi thupi zetin ka ngaihsak thlang. Sual duhmi ka neitam zet ih Conor McGregor le a rual Dillon Danis khal ka knockout hai ding. Boxing khawvel ah caanrei in ka um tum thlang” a ti.\nYoutuber Jake Paul cu Boxing khawvel ah professional dinhmun in voihnih mi a sual zo ih tukum thok 2020, January 30 ah AnEsonGib thawn an sualaw ih round 1 nakah TKO in nehnak a co.\nAvoihnihnak cu NBA player Nate Robinson thawn November 28 ah an sualaw ih round 2 nakah a ralpa Knockout in nehnak a co. Cuih ṭum ah Conor McGregor cu a ngair ih Conor lam cun zianghman letnak an nei lo.\nJake Paul cun tuhlan khal ah Conor McGregor a rak ngair dah ih TMZ in thusutnak a nei mi ah “kan team manager le Conor McGregor team manager an biakaw lai. Cumi lobak cu zianghman ka rel lo ding” a ti.\n← Falam : Sweet December hmuak ding ni ah Covid 19 mina pakhat an hmusuak\nTibetan Vur lak ah Mithiam pawl ih hmudah lomi Khuahlan Virus ci 28 an hmusuak →


Sinon Loresca In Myanmar Bawmnak Hrang Sumpai A Khong Ding – Meifar\nSinon Loresca In Myanmar Bawmnak Hrang Sumpai A Khong Ding\nJuly 12, 2021 admin Leitlun 0\nKum 32 mi Sinon Loresca cu Myanmar ramsung ah caan reipi arak um zo ih miharsa pawl a bawm ṭheu. Zuknung a cang ih model hminthang zet khal a si, amah hi Philippines mi a si. Ralkap in thuneihnak an lak hnu ihsin UK, London khawpi ah aum.\nA umnak hmun ihsin Myanmar ram hrang nasa zetin a cangvai ih ralkap cozah duhlonak khal a langter, tu’ah Covid-19 in Myanmar ramsung a nuaisal ruangah Sinon Loresca in Myanmar mipi pawl bawm dingin a tawlrel rero lai.\nSinon Loresca in “Ka duhdawtmi Myanmar mipi pawl, Myanmar ramsung ah Covid-19 thlisia a veithumnak a hrangsal ti ka rak thei.\nCuruangah leitlun huap ih um ka mipi pawl hnenah bawmnak ka rak dil ding, ka ngahmi sumpai cu Myanmar ram ih oxygen ṭul pawl hnenah ka hlu thluh ding. Myanmar mipi pawl rak tang hramhram uh law, nan hnenah keimah le leitlun mipi pawl kan um lai.\nNangmah thawn harsatnak phunkim kan dotlang vivo ding” a ti. Cun, Myanmar ramsung ih oxygen bur zuar pawl khal a man ti khung ciamco hlah uh. Pangaiten zuar hram uh, minung nunnak runsuah tum sawn uh law” tin a tarlang.\nThailand Ih Hnaṭuan Kawlram Mi 1,180 In Covid-19 An Ngah, Inn Luah Man, Ei Le In Ah Buainak An Tong\nRalkap In Stay at Home An Phuang Ih Vahsuah Theinak Card An Zuar


Ka Nui’ Phunsang tlawng | VCTH\nKa Nui’ Phunsang tlawng\nHome » Cahram » Ka Nui’ Phunsang tlawng\nBy vcth on July 25, 2013.\nKan tlawng cazirkhan sungah tlawngta dang hnakin ka hmat a mal bik ringring. Ka nuapa khal cu thotho. Kan unau hnih ten ca kan thiam lo. Phunhrek ihsin phunli kan thlen tiang ziangtik hmanah ca kan rak thiam dah lo.\nAsan cu, zantin deuh thaw in kan unau hnih ten ca zoh loin TV hmai-ah kan can kan rak cemter ringring. Ka nu in, in rak dawn dah lo. Ka pa in mual in laimsan zo hnu, venghnen mineinungpawl hnenih puansawp le kiangkap thianfai hnaṭuan ah buai-in kan tlawng cazir khal in rak ngaihsak man dah lo. Cuticun, ka nuapa thawn venghnen nauhak hmuahhmuah lak khalah tlawngta cathiam lo kan rak si ringring.\nNikhat cu, simzawng ah hnaṭuan bang zetin inn a thlen le veten ka nu in, “Tuizan ihsin thawkin TV nan zoh nawn hrimhrim lo ding, tlawngca lawng siloin, zarhkhat ah a malbik cabu pahnih tal zarh tinten nan siar ringring ding, cule nan siarmi sungin nan duhzawng tete nan hmuh le, cabu sungah nan ngamkhum dingih zarhtin ka man tinten ka lo ceksal ringring ding, nan thei maw” ti’n cabu siar ding pe phah cun in rak ti.\nKan bei a dong cuahco. Har kan rak ti fualfo ko. Venghnen nauhak an lek, an aukio rero lai-ah kannih unau cu paihlo zet cingin ka nu ṭih ruangah ca kan siar ṭento ṭheu. Culawng cu duhtawk mai loin, khawsungih cabu dawr ah in hruai; mai duhzawng fingfing in hril ter. Tingaihnak thei lo cun, ramnung phunphun zukmawi cuang mi cabu ukkhat ka vun hril sin. Huamlo zet cing cun cahmai pakhat hnu pakhat ka vun kau sin. Ka zoh. Ka siar. A rak famkim tuk! TV zuknung sung hnak hmanin ramsa phunkim ih pianhmang le tlanlendan fiangfai tukin ka hmusuak. Cutin, thingthei-thlairah thu ngan mi cabu ka vun siar sal lala. Mangbangza, a rak maktuk! Cabu sungah thil ziangkim hi a rak um thluh a si lo maw? Kan theih lo le hmuh dah lo mi thil ziangkim hi cabu sungah ngankhum in an rak um famkim thluh a si lo maw?\nCuisicun, TV zuknung zoh ding hman paih nawn loin casiar ta rori in ka can ka hmangliam thiam ve. Pianphung nun (Natural Life) thawn kan nai-aw sinsin. Ka nui hnenih kan apsalmi kan hminsinnak cabu khal a nini in a tam sinsin. In porh, in lawm a lungawi thei zet. Hnipuan mawimawi in leih. Venghnen nauhak rualpi pawl thawn leh khal in awih. TV le zuknung dangdang khal zoh in on sal. Hmanseh, tlawngca tuah le casiar tilo dang cu a huam in kan huam nawn lo lawlaw. Ka nu man awl canih cabu dawr in fehpi ding can tlukih kan hngahhlap mi, ni dang a um nawn lo rori hi a si mai.\nTuisun ahcun ka naupa hi kan ram hrangah rinsantlak Engineer pakhat a si ve zoih, kei khal khawvel hmun tintian fangsuak rero in leitlun si le vai lam thurelkhawmnak le zato (sizung) hmun tampi ah mithupi, sibawi hminthang pakhat ka rung si ve ta.\nKa nui’ phunsangtlawng ka rak kai lai, phunhra ka rak zir lai-ih ka theihngah mi pakhat te cu ka nu hi, kan hminsinnak cabu ceksal thei ding khopin, ca ṭhiṭha in a rak siar thiam lo ti hi a si. Asinan, tuisun ahcun anih khal a fale pawl hnaṭuan kan neih thei hnu, diploma pakhat a zir ve ih harhdam zetin hnaṭuan kaihmi nei ve nutling pakhat a si ve zo.\nHminsin: Ben Carson nganmi, Paging Mr. Carson sungta a remdan in ngansal mi a si.


Isaiah 43:1 NLT/NIV - But now, O Israel, the LORD who created you says: "Do not be afraid, for I have ransomed you. I have called you by name; you are mine.\nOnline Parallel BibleIsaiahIsaiah 43Isaiah 43:1 Parallel Version\nIsaiah 43:1 NLT/NIV - Online Parallel Bible\n<< Isaiah 42:25Isaiah 43:1Isaiah 43:2 >>\tBible Study ToolsAboutQuick Reference DictionaryOnline Bible SitemapLink to UsBible Reading PlansOnline Parallel BibleNew International Version Bible (NIV)King James Version Bible (KJV)Advertise with Us


Ka Morning Girl II - Chinland Today Media\nKa Morning Girl II\nJuly 16, 2012 9:15 am·3 comments\nSizung ka hung thleng zik thlang. Ka moto cycle cu ka ti ding ta ih, a thlalangah ka zohaw ta. Ka zing tho kha ka hmai ka phiah lo maw si aw? ka ti aw deuh nan, ka vun ruat ih, ka phiah ko in ka thei fawn. Ka Morning Girl vun hmu sal ding cun, ka hmai khal hi an zuur zik thlang a si lo sawm. Theih teh in thei lai kemmaw? Hmun teh ka hmu ngam ngai kemmaw? Hmu ngam ding e… tiin keimah le keimah ka hnemaw ih … a hmin hman ka theih hlan ihsin ka rak duh ih, zo dang hrang hmanah ka siang lo. Ka hmu ding, ka tawng tengteng ding tiin, ka cycle cu ka vun nun ih ih, siizung sung lam hawiin, phur phah, phuhrungaw phah cun ka mawng.\nAn umnak Room number cu Receiption ah ka vun hawl ih, theih a rak har lo zet. A hmin an rak thei zet ih, cu hleiah an Receiptionist i zoh dan kha … ka kiangah ka Morning Girl a um lo pam… tiih thu hnihkhat vun thlah ta ka duh nan, ka lung tur rang ut-o cun hmailam pan lohli dingin i fial sawn in ka thei. Corridor ah ka phei ih, an room ka thlen hlanah, cleaning room ah ka lut ta ih, cunah ka hmai le ka sam cu awmang tawkfang ka rem ta. Hmuh lohli ka hiar fawn, kum tam lamah ka ning lamlam a zak thup lala fawn. Falam phunsang pawlih an VCD LiveShow tuahih hla pakhat, “Um ngaihnak khal ka thei lo” timi kha ka hrang hmang ha ti ruah a ol te.\nMu le mal khal ka thei nawn ngai lo. An room sangka ka vun ong, ihkun parah mi na besia ti theihthei ngaingai a um. A hmel ka hmu fiang thei lo ih, form raang hruh, sam dum sau lam deh hin i rak phen, ka thinlung cu an sualaw zet. Ka Morning Girl kha a na a si kemmaw? Ziangah in sim lo ih a um mai thei? A…a…a a si thei lo, ka lut sual a si ding… ka ti aw thul, ka hnok tuk. Zianghman ka ruat thei ngai lo ih, ziallam zoh ih ka kun lai fangah, “U Simpson…” ti aw thei in ka thei aw. hiar lo zet cing cun ka hun hawi suak cu!!! Ka hmaiih ding, form raang hruh kha …. Ka Morning Girl kha a rak si !!!…\nTong ding thei lo in kan pahnih in tawkfang kan um ih, zohaw duh si, ngam ciah si lo, ngam zik vek ih vun zohawk le mit le mit a tawngaw cutci lala fawn… ka hmai ah thlan a luang ti ka thei nan, ka hnul ngam ciah fawn lo… upa sawn ka si nan, ka dang cuang lo. Zawhte zinghnam bawh vekin ka um khiokhi. Sangka a ongaw ih, sayama pakhat a rung lut. “Doctor, ziangtin kan tuah ding?” tiah, ka morning girl cu a sut a si cu!!! Mak ka ti tuk… ka thinlung ten, “Ka rei!!! Dawktra (Doctor) maw a rak si…” ka tiih, ka ttim sungso khin ka thei aw.\nAn sizung coffin ahcun kan cawlih, worker pakhat hnenah kan ei le in ding cu a vun cah. Tong hmaisak ka vun tum ih, anih khal a ka a rak aang ve ciah. Zohmanin capoh an tuah lo nan, kan pahnih cun kan hni ciamco ta. “Tonghmai sa aw” ka tiih, “nangmah mipa na si kha, na upa sawn thawn” in rak ti. Cumi hnu cun, kan boruak a zaangkhai deuh sutsi in ka thei. “Dcotor na rak si zo maw? khuilam ah ha na zir, na tthehnak a rei maw?” ka tii h, a ni cun “Aw, ka si cu a si ve thlang hi. Saint Petersburg I. P. Pavlov State Medical University, Russia ah ka kaiih, ka tthehnak a rei hrih tuk lo, nangteh ziang na tuan?” tiah in sut ve. “Kei cu, Singapore Polytechnic, 500 Dover Road, Singapore ah, Technical Engineer ka ttheh thei fangfang” tiah ka rak sawn.\nKa eile in ding khal a cem theh zo nan, kan thurel cu a muril kan thleng hrih lo veve. Thusuhduh tam zet ka neih vekin, a ni khal in a nei ko ding tiah ka ruat. Ka suhduhbik cu, ‘Ziangah ka tlai zo maw? in ti’ ti hi a si nan, ka sut ngam ciah lo. Kan tlawngkai lai thu pawl kan ruahaw phah, kan hni phah nan, kan thinlungih um cu a si lo. Simawk kan duh veve vek khin ka thei nan, kan ngam ciahlo veve a bang. Pasal a neih le neih lo ka thei lo nan, a kut kehlam ih zunghruk ka hmuh lo ruangah le, hruh bangnak awm hmel ka hmuh lo ruangah ka thupten ka hna cu a ngam ko.\nEmergency um pang ka phang. Ka fehsan siang lo, in taan khal ka siang fawn lo. Ka sim ngam ciah si lo, sim lo ih um le ka phang fawn. A lak le lawh ah ka heraw ih, thu mumal ngailo ka ttong suah mi a um ko ding nan, educated a sinak ruangih i theihthiamnak zawn khal a um zet ding. Russia ram hmuh ka hiar lo a si lo, a thuhla theih duhlo khal ka si lo, ka duhmi a dang hrih…anih khal ziangdang va ruat ce hlah… kha laifang ahkhan kan thinlung kha Scan theih sehla, kan tong suahmi thawn a bangawk lo zia cu … khuahlan phun III ong lo khalin va palh vek ta hlah hai ci.\nNeiaw kan si fawn lo, fala le tlangval cu kan thenaw lo thei lo cu a si bik hi … “Zanah ziang na tuah ding?” tiih kan tlan zawngih in suhnak cu, ka sawn hiar zawng tak a si vek in, ani khal in ka sawnnak awka cu a ngai hiar zet mi a si ve thotho ka zum. “Ziang dang tuah lo ding” ka tiih, “Cucu, na ra leng man ding tinak maw?” in ti cu, ka duhthusam a si, i ti lo khal sehlah, ka leng thotho awm zik si, “Leng ding lo sawm. Na Coffee tuah ka in lonak a rei thlang si” tiin ka hei sawn ih, hni siamsi phah in “Bye… se u soon” i tiih, a kut in zaap. Kei khal in ka kut cu ka rak thlir ve.\nZanriah in ka pum i ti puar theu nan, khai zan kha cu, manglam rawlei vek ka si. Ka kim lo, ka kaa a thaw lo a si lo, rawlhmeh khal ka duhlo zawng a um fawn lo. Ziang dang a si lo… Ka Morning Girl tei inn lam ihsin hiipnak a nasa sawn a si hi. Rawlkhawh veten vun suah cih ka duh mai nan, a tuan tuk. TV hmaiah ka to nan, ziang a suak ti ka thei lo. Ka nu in, “Simp… thaizing khualtlawng ding na si kha” ti phah ih, ka vorhlam liang i run ben hnu lawngah si innsungah ka um ti ka theihawk fang. Cui kan tlawn ding cu kan Senior Engineer thawn kan tlawn netabik ding a si. Kan tlun cun a dinhmun cu keimai luah ding a si thlang.\nKhua a thim har sualso in ka thei. Ni tlak khal a tlai ce in ka thei. ‘Joshua khan ni a kai ding lala hmang ha? ti a olte!!! Kuak bawm khat rori ka zuuk theh thlang ih, a thar on phah in inn lenglam cu ka pan hruanhro. Pasaltha sahrang dawi cu ka cangvaih dan thawn cun bangaw lo tak an si. Ka khulfung dah lo nan, lamzin tluanin thu ka ruat. Motorcycle ka keng lo, a san cu a ke in in thlah phah dingih, zan zilthli dai hawp phah in, thunuam kan rel tlang ding ti ka duh ruang sawn ah a si.\n“Rung lutaw” tiih ka sangka kingmi in sawn hnu ah, kei khal ka lut ve cih ih, a pi thawn an rak um. Tonak in khih hmuhmi ah ka to ih, cumi hnu ah, thu mallai a pi thawn kan rel hnu ah, a pi cun inn tlun lam a pan san ih, kan pahnih caan a si thlang. Tui zan cu ka thlah nawn lo ding, ka sim ding, ka sut ding, thu neta tiang kan rel ding … Mopuai khawnglawng khal kan pahnih hrang tum thlang seh… tiin ka thinlung cu keimah le keimah ka forhfialaw rero. Ka aw cu ka vun thian ih, ka kuak cu phorh in ka zual. A fel a si ding, Ashtray i laksak hnu ah, “U… kuak cu na fawp lai ko ti?” in ti ih, “Si, fala fawh ding kan hmuh silo” ti phah in, umzia nei deuh nawn in a mitah ka zoh.\nThu tam zet kan rel, zan a rei cuah co. Kan khuanu khal hi, thim hmuah ti thin har si, a thim ta ceng maw tiah, a nawt ciamco lala fawn tiih vuivai a olte zikzik. Ka duhmi sut dingin a vei thumnak coffee a om sungah tong dan ding ka hawl rero ih, Tray thawn coffee a run keng man lala fawn. Hmanseh, suupawk ka tum lo, “Morning Girl, ziangah maw.. Ka tlai zo maw?” inti? tiah ka sut lawlaw… a dang a vun thian ngah maw tiah …. a phone a ring ih, “Hello… aw. ..aw OK” a tiih, “Simp … ni dangah ka lo sim ding, sizungah emergency a um, a thi men thei… ka feh cih ding” in tiih… kei khal ziang dang rel ding thei lo in, “Si tuk” ka tiih, kan pahnih cun kan suak tlang. Sawnnak ka dawng hrih fawn lo… lung a va hnok duh hrih lai em!!!\nPa A Si Nak\nPa Hniang says:\non July 16, 2012 at 11:43 am\nRak siar tengteng uh.\nMak tak a si.\non July 17, 2012 at 12:13 am\naw…………himi narel cun kan mah kansi ko ding kan naupa te kha\nzato ah emergency in kan rak ra ih khakha kan DOCTOR nu\na tlung zo in ti ih fawn an ko ta kha siko ding tu ih MORNING GIRL\nkha si tengteng na rel dan thawn a ngil aw tuk…..\non July 19, 2012 at 12:31 pm\nMak lawlaw.. part III siar ka hngak hlap tuk zo…


Ralkap In An Kaihmi Nauhak Kum 7 Mi Le A Uite An Suah Hrih Lo – Meifar\nRalkap In An Kaihmi Nauhak Kum 7 Mi Le A Uite An Suah Hrih Lo\nJuly 3, 2021 admin Lawrkhawm 0\nJune 30 sun ah thuneihnak latu ralkap in thawngtla 2,200 lenglo an suah zalen, thawngtla nauhak bik kum 5 mi Ma Su Thet Wyne khal an suah zalen. Asinan, nauhak mipa kum 7 mi Maung Aung Thukhamein Lin le a uite cu an suah hrih lo.\nMaung Aung Thukhamein Lin ih nu Dr. Htar Htar Lin cu Ministry of Health and Sports ih director ṭuanlai a si. Asinan, ralkap in thuneihnak an lak hnu ihsin a ṭuan duh nawn lo ih CDM a tuah ruangah ralkap pawlin June 10 ah an nufa in an kai.\nJune 12 ah ralkap pawlin Dr. Htar Htar Lin cu ralkap cozah dodal in CDM a tuah, cun tapung pawlkom National Unity Government (NUG) thawn hna an ṭuantlang ruangah Article 17 le Article 505(a) in thubuai orhter a si tin an phuang.\nDr. Htar Htar Lin le a fapa kum 7 mi, an uite ih umnak cu zohman in an thei lo ruangah an seherh zet. Dr. Htar Htar Lin ih hmeltheih doctor pakhat in “A fapa cu a fimvar zet, a uite thawn an kai.\nNi 21 sung an kai zo ih ziangtlukin an hrem zo ding, nauhakte a si lai ih an hremnak ruangah a khuaruahnak a siatsuah thei. An suah lohli theinak dingah thlacamnak in rak bawm cio uh” a ti.\nJune 30 sun ih an suah zalen mi nauhak kum 5 mi Ma Su Htet Wyne khal an hremnak ruangah a khuaruahnak a ṭha lo thu theih a si. Ma Su Htet Wyne in “Thawnginn sungah rawl khopkhamten in pe lo, takkolh tik khalah ekinn tidai thawn tak ka kolh ṭheu” a ti.\nMa Su Htet Wyne ih pa cu ralkap pawlin kaih an tum ih an kai ngah lo ruangah a nupi le fanau pawl an kai, June 30 ah an suah zalen sal ih ralkap pawlin an innsang pabik Ko Soe Htay cu kaih an tum lai ruangah hmun dangah an tlan.\nRakhine Ramri Police 100 Hrawng In Covid-19 An Kai, Ṭhenkhat Nulepa In An Fale Tlawng An Thlah Ngam Nawn Lo